ট্রোলরা মোটামুটি তৈরি হয়েই থাকে সারাক্ষণ, কোনও তারকা তাদের অপছন্দের কোনও কাজ করলেই যাতে তাঁকে যা-তা বলে বিপর্যস্ত করে ফেলা যায়! ফতিমা সানা শেখ এর আগে ট্রোলদের খপ্পরে পড়েছিলেন মোনোকিনি পরে। এবার ট্রোল্‌ড হলেন শাড়ি পরার ‘অপরাধে’!
সোশ্যাল মিডিয়ায় একটা সেলফি আপলোড করেছিলেন ফতিমা। ছবিটায় তাঁর পরনে শাড়ি। আর যায় কোথায়! রে-রে করে উঠেছে ট্রোলরা। হেট কমেন্টে ছেয়ে গিয়েছে তাঁর ওয়াল। কেউ তাঁকে বলেছে বোরখা পরতে। কেউ জানতে চেয়েছে, তিনি এত নির্লজ্জ কেন!
আরও নানা কুরুচিকর কমেন্ট করেছে অনেকে। নেটিজেনদের একটা বড় অংশ অবশ্য পাশে থেকেছেন ফতিমার। জানিয়েছেন, কেউ কী পরবেন, সেটা একান্তই তাঁর রুচির উপর নির্ভর করে। কেউ আবার বলেছেন, ‘ওদের কথা শুনো না। দারুণ দেখাচ্ছে তোমাকে’। কিন্তু ট্রোলদের থামানো গেলে তো!